Նույնիսկ ամենաարդյունավետ խնամքի միջոցները կարող են հանգեցնել մաշկի լուրջ խնդիրների։ Եվ հնարավոր է, որ դա լինի սխալ ընտրված խոնավացնող քսուքի հետևանք։ Նախ և առաջ, դա խնամքի համար ամենաանհրաժեշտ միջոցներից է, առանց որի չի կարելի պատկերացնել օրը։ Այսինքն, այն օգտագործվում է պարբերաբար։ Երկրորդ՝ այն հիանալի սնուցող միջավայր է մանրէների համար։ Խոնավացնող միջոցի վրա չի կարելի խնայել ոչ միայն գումար, այլ նաև ժամանակ՝ փորձելու և ընտրելու այն քսուքը, որն իրոք համապատասխանում է ձեր մաշկին։